**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 30 aprilie 2025**

 Şedinţa începe la orele 1000.

 Se intonează Imnul de Stat.

 Convocarea şedinţei a fost făcută de către primarul municipiului prin Dispoziţia primarului nr. 121/2025.

 Sunt prezenţi domnii: Negură Mihăiţă – primar, Berențan Corneliu Petru – viceprimar şi doamna Erhan Rodica - secretar general al municipiului.

 Au fost invitați şi participă la şedinţă: Florescu Iuliana, Istrate Luminița, Crăciunescu Diana – Mihaela, Erhan-Vicol Daniela, Niță Luminița, Erhan Andrei, Latiș Mihai și Melen Daniel.

 Şedinţa este deschisă de domnul preşedinte Lițu Nicolae, care dă cuvântul d-nei secretar general al municipiului pentru a informa asupra prezenței consilierilor locali la ședință. D-na. secretar general al municipiului informează plenul că sunt prezenți: 18 consilieri locali, lipsește motivat dl. consilier local Sidor Cristian, astfel încât şedinţa este legal constituită şi îşi poate desfăşura lucrările.

 Președintele de ședință dă cuvântul domnului primar pentru a prezenta proiectul ordinii de zi:

 1.Aprobarea procesului verbal al şedinţei Consiliului Local al municipiului Câmpulung Moldovenesc din 27.03.2025.

 2.Proiect de hotărâre numărul 44/10.04.2025 privind aprobarea vânzării directe a cantității de 234.70 mc lemn de foc și 36.86 mc lemn de lucru cu diametrul la capătul gros de maxim 24 cm, din fondul forestier proprietate publică a municipiului Câmpulung Moldovenesc, către cetățenii municipiului Câmpulung Moldovenesc.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 3.Proiect de hotărâre numărul 45/10.04.2025 pentru modificarea anexei numărul 1 la Hotărârea Consiliului Local nr. 54/27.04.2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 4.Proiect de hotărâre numărul 46/10.04.2025 privind modificarea articolului 1 alineatul (1) din Hotărârea Consiliului Local al Municipiului Câmpulung Moldovenesc nr. 17/2011 privind înființarea Comisiei locale de ordine publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția poliție locală și Compartiment juridic.

 5.Proiect de hotărâre numărul 47/10.04.2025 pentruaprobarea Regulamentului cadru privind ordinea și modul de soluționare a cererilor, administrarea, exploatarea și închirierea locuințelor construite prin Agenția Națională pentru Locuințe, în municipiul Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția tehnică și urbanism și Compartiment juridic.

 6.Proiect de hotărâre numărul 48/10.04.2025 privind aprobarea Regulamentului de organizare și funcționare al aparatului de specialitate al primarului municipiului Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția economică, Direcția administrație publică și Compartiment juridic.

 7.Proiect de hotărâre numărul 49/10.04.2025 privind aprobarea organigramei, statului de funcţii şi a numărului de personal la Spitalul Municipal Câmpulung Moldovenesc.

 Inițiator: Primarul municipiului.

 Aviz comisii: Comisia învățământ.

 Raport de specialitate: Direcția administrație publică și Compartiment juridic.

 8.Proiect de hotărâre numărul 50/10.04.2025 privind atestarea apartenenței la domeniul privat al Municipiului Câmpulung Moldovenesc a unor imobile.

 Inițiator: Primarul municipiului.

 Aviz comisii: Comisia urbanism și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 9.Proiect de hotărâre numărul 51/10.04.2025 privind trecerea din domeniul privat în domeniul public al municipiului Câmpulung Moldovenesc a unor imobile.

 Inițiator: Primarul municipiului.

 Aviz comisii: Comisia urbanism și Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 10.Proiect de hotărâre numărul 52/10.04.2025 privind aprobarea inițierii procedurii de vânzare, cu respectarea dreptului de preempțiune pentru Pața Iuliu și Pața Maria, a unei suprafețe de teren aparținând domeniului privat al municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 11.Proiect de hotărâre numărul 53/10.04.2025 privind vânzarea prin licitație publică a unei suprafețe de teren de 3569 mp, proprietatea privată a municipiului Câmpulung Moldovenesc, situat în str. Uzinei nr. 6, municipiul Câmpulung Moldovenesc.

 Inițiator: Primarul municipiului.

 Aviz comisii: Comisia economică și Comisia urbanism.

 Raport de specialitate: Direcția tehnică și urbanism, Direcția economică și Compartiment juridic.

 12.Proiect de hotărâre numărul 54/10.04.2025 pentru modificarea anexei numărul 1 și completarea anexei numărul 2 la Hotărârea Consiliului Local nr. 80/25.05.2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a Municipiului Câmpulung Moldovenesc.

 Inițiator: Primarul municipiului.

 Aviz comisii: Comisia juridică.

 Raport de specialitate: Direcția tehnică și urbanism, Direcția economică și Compartiment juridic.

 13.Adresele Instituției Prefectului – Județul Suceava nr. 435/10/3/2025 și 2386/10/3/2025.

 14.Adresa Instituției Prefectului – Județul Suceava nr. 6594/03/2025.

 15.Adresa domnului Curcă Aurel, înregistrată la nr. 11259/03.04.2025.

 16.Diverse.

 Domnul preşedinte consultă plenul dacă sunt propuneri pentru suplimentarea ordinii de zi.

 Domnul primar solicită suplimentarea ordinii de zi cu un proiect de hotărâre care are caracter de urgență.

 -Proiect de hotărâre numărul 55/28.04.2025 cu privire la aprobarea modalităților de valorificare a unui volum brut de masă lemnoasă de 1472.35 mc, din proprietatea publică a municipiului Câmpulung Moldovenesc.

 Inițiator: Primarul municipiului.

 Aviz comisii: Comisia economică.

 Raport de specialitate: Direcția tehnică și urbanism, Direcția economică și Compartiment juridic.

 Se supune la vot suplimentarea ordinii de zi. Se votează cu 18 voturi ,,pentru”

 Se supune la vot ordinea de zi pe ansamblu. Se votează cu 18 voturi ,,pentru”.

 D-na. secretar general al municipiului – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

 Nu sunt.

 **Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 27.03.2025).**

Nu sunt obiecţii.

Se supune la vot. Se votează cu 18 voturi „pentru”.

 **Se trece la punctul 2 de pe ordinea de zi Proiect de hotărâre numărul 44/10.04.2025 privind aprobarea vânzării directe a cantității de 234.70 mc lemn de foc și 36.86 mc lemn de lucru cu diametrul la capătul gros de maxim 24 cm, din fondul forestier proprietate publică a municipiului Câmpulung Moldovenesc, către cetățenii municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi „pentru”.

Hotărârea a fost adoptată.

 **Se trece la punctul 3 de pe ordinea de zi (Proiect de hotărâre numărul 45/10.04.2025 pentru modificarea anexei numărul 1 la Hotărârea Consiliului Local nr. 54/27.04.2023 cu privire la modul de valorificare a masei lemnoase din fondul forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 16 voturi „pentru” și 2 ,,abțineri” (d-na. consilier Cocuța-Piticari Cristina și Popescu Nicolae).

Hotărârea a fost adoptată.

 **Se trece la punctul 4 de pe ordinea de zi (Proiect de hotărâre numărul 46/10.04.2025 privind modificarea articolului 1 alineatul (1) din Hotărârea Consiliului Local al Municipiului Câmpulung Moldovenesc nr. 17/2011 privind înființarea Comisiei locale de ordine publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției poliție locală și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Discuții/propuneri:

D-na. consilier local Alvirescu – propun să facă parte din comisia locală, dnii. consilieri locali Berențan Corneliu – Petru, Boicu Ovidiu – Alin și Simion Alexandru – Gheorghe.

Nu sunt alte propuneri.

Se supune la vot secret propunerea d-nei. consilier Alvirescu. Se votează cu 17 voturi ,,pentru” și 1 consilier nu a votat.

Se supune la vot secret proiectul de hotărâre cu propunerile d-nei. consilier Alvirescu. Se votează cu 15 voturi „pentru” și 3 consilieri nu au votat.

Hotărârea a fost adoptată.

 **Se trece la punctul 5 de pe ordinea de zi (Proiect de hotărâre numărul 47/10.04.2025 pentruaprobarea Regulamentului cadru privind ordinea și modul de soluționare a cererilor, administrarea, exploatarea și închirierea locuințelor construite prin Agenția Națională pentru Locuințe, în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 16 voturi „pentru” și 2 ,,abțineri” (d-na. consilier Cocuța-Piticari Cristina și Popescu Nicolae).

 Hotărârea a fost adoptată.

 **Se trece la punctul 6 de pe ordinea de zi (Proiect de hotărâre numărul 48/10.04.2025 privind aprobarea Regulamentului de organizare și funcționare al aparatului de specialitate al primarului municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi „pentru” și 2 ,,abțineri” (d-na. consilier Cocuța-Piticari Cristina și Popescu Nicolae).

 Hotărârea a fost adoptată.

 **Se trece la punctul 8 de pe ordinea de zi (Proiect de hotărâre numărul 50/10.04.2025 privind atestarea apartenenței la domeniul privat al Municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi ,,pentru”.

 Hotărârea a fost adoptată.

 **Se trece la punctul 9 de pe ordinea de zi (Proiect de hotărâre numărul 51/10.04.2025 privind trecerea din domeniul privat în domeniul public al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi ,,pentru”.

 Hotărârea a fost adoptată.

 **Se trece la punctul 10 de pe ordinea de zi (Proiect de hotărâre numărul 52/10.04.2025 privind aprobarea inițierii procedurii de vânzare, cu respectarea dreptului de preempțiune pentru Pața Iuliu și Pața Maria, a unei suprafețe de teren aparținând domeniului privat al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Nu sunt discuții.

 Se supune la vot secret proiectul de hotărâre. Se votează cu 18 voturi ,,pentru”.

 Hotărârea a fost adoptată.

 **Se trece la punctul 11 de pe ordinea de zi (Proiect de hotărâre numărul 53/10.04.2025 privind vânzarea prin licitație publică a unei suprafețe de teren de 3569 mp, proprietatea privată a municipiului Câmpulung Moldovenesc, situat în str. Uzinei nr. 6, municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dl. consilier Berențan - propun să facă parte din comisia de evaluare a licitației doamnele consilier local Cocuța-Piticari Cristina și Badale Mihaela, iar în comisia de soluționare a contestațiilor pe dnii. consilieri locali: Boicu Ovidiu – Alin și Maftean Gheorghe.

 Se supune la vot secret proiectul de hotărâre cu propunerile d-lui consilier Berențan. Se votează cu 18 voturi ,,pentru”.

 Hotărârea a fost adoptată.

 **Se trece la punctul 12 de pe ordinea de zi (Proiect de hotărâre numărul 54/10.04.2025 pentru modificarea anexei numărul 1 și completarea anexei numărul 2 la Hotărârea Consiliului Local nr. 80/25.05.2023 pentru darea în administrare către Direcția Silvică Suceava prin ocoalele silvice din subordine a fondului forestier proprietatea publică a Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

 Se supune la vot proiectul de hotărâre. Se votează cu 18 voturi ,,pentru”.

 Hotărârea a fost adoptată.

Dl. președinte de ședință – consultă comisia economică dacă are nevoie de pauză pentru discutarea proiectului de hotărâre introdus suplimentar pe ordinea de zi.

Dna. consilier local Alvirescu – nu avem nevoie de pauză, comisia economică a studiat proiectul introduse suplimentar pe ordinea de zi.

Se trece la discutarea proiectului de hotărâre introdus suplimentar pe ordinea de zi:

 -Proiect de hotărâre numărul 55/28.04.2025 cu privire la aprobarea modalităților de valorificare a unui volum brut de masă lemnoasă de 1472.35 mc, din proprietatea publică a municipiului Câmpulung Moldovenesc.

 Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

 **Se trece la punctul 13 de pe ordinea de zi (Adresele Instituției Prefectului – Județul Suceava nr. 435/10/3/2025 și 2386/10/3/2025).**

 Nu sunt discuții.

 **Se trece la punctul 14 de pe ordinea de zi (Adresa Instituției Prefectului – Județul Suceava nr. 6594/03/2025).**

 Nu sunt discuții.

 **Se trece la punctul 15 de pe ordinea de zi (Adresa domnului Curcă Aurel, înregistrată la nr. 11259/03.04.2025).**

 Discuții:

 Dl. consilier Boicu – în luna ianuarie s-a mai primit o adresă din partea mai multor petenți, tot cu aceeași speță. Solicit compartimentului de specialitate să formuleze un răspuns, pe care să ni-l prezinte în următoarea ședință, pentru a-l însuși și apoi să fie transmis petenților.

 Dl. președinte de ședință - din eroare am omis supunerea dezbaterii și votului proiectului de hotărâre numărul 49/10.04.2025 privind aprobarea organigramei, statului de funcţii şi a numărului de personal la Spitalul Municipal Câmpulung Moldovenesc de la pct. 7 din ordinea de zi.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi „pentru” și 1 ,,abținere” (dl. consilier Posa).

 Hotărârea a fost adoptată.

 **Se trece la punctul 16 de pe ordinea de zi (Diverse).**

 Dl. primar – pe data de 28 aprilie am semnat încă un proiect pe fonduri europene care se referă la iluminatul public și al unei clădiri publice. Detaliază proiectul. Informează consiliul local că s-a demarat licitația pentru atribuirea serviciului de transport local, dar nu s-a prezentat niciun agent economic și ne confruntăm cu o mare problemă. După reanalizarea caietului de sarcini, voi reveni cu un nou proiect de hotărâre privind transportul local. Ne gândeam să înființăm noi un serviciu public de transport public local, dar este foarte costisitor. Nu ne putem compara cu municipiile mari unde este un număr foarte mare de călători, dar cu siguranță vom găsi o o variantă pentru a putea beneficia câmpulungenii de autobuzele electrice.

 Dl. consilier local Varvaroi – referitor la transportul local, compartimentul de specialitate din primărie ar trebui să ia legătura cu întreprinzătorii locali pentru a avea o minima garanție că la următoarea licitație vor exista participanți. Astăzi vom avea o întâlnire cu firma care se ocupă de studiul de trafic. Ar fi indicat să participe colegii din consiliu pentru a discuta mai multe aspecte despre parcările din exteriorul municipiului și despre mărirea taxelor de parcare din oraș pentru a stimula transportul public în comun.

 Dl. consilier local Simion – solicit să ni se comunice care este procedura de plată pentru deșeurile colectate cetățenilor de pe Bodea. În noua piață agroalimentară ar trebui câteva mașini de piatră, de montat mese pentru vânzarea produselor și toalete ecologice. Pe străzile de pe Deia și zona BTT nu se poate circula, ar trebui reabilitate și aduse la forma inițială. Apartamentele din cartierul ANL se pot cumpăra? Revin cu solicitarea de a primi răspuns.

 Dl. președinte de ședință – compartimentele de specialitate și-au notat cele semnalate de dvs, veți primi răspuns.

 Dl. consilier local Popescu – în momentul de față cum funcționează transportul în comun nu este rentabil, transportul este finanțat de către autoritatea publică. Indicat ar fi să se promoveze transportul local și în comuna Sadova, deoarece cetățenii nu cunosc multe amănunte despre autobuzele electrice. Când a fost accesat acest proiect, realizez că dl. primar nu a luat în calcul toate aspectele pentru a ști dacă este un proiect atrăgător. Este simplu să spuneți că avem o problemă, dar nu consiliul local este de vină, dvs. ați luat decizia. A trecut atâta timp și autobuzele nu sunt puse în funcțiune.

 Dl. primar – personal îmi asum responsabilitatea privind transportul public local, nu am spus că este vinovat consiliul local, eu doar v-am informat să știți și dvs. și locuitorii din Câmpulung în ce stadiu suntem. Referitor la punerea în funcțiune, este proiect pe fonduri europene și sunt anumite termene. Vom reanaliza documentația și vă asigur că vom avea acest transport public local.

 Nemaifiind alte probleme, domnul preşedinte declară închise lucrările şedinţei ordinare.

 Drept pentru care s-a încheiat prezentul proces-verbal.

 Şedinţa se încheie la orele 1050.

 **PREŞEDINTE DE ŞEDINŢĂ, SECRETAR GENERAL,**

 **Lițu Nicolae Erhan Rodica**

**Întocmit,**

 Ropcean Luminița-Georgeta